Īsā
Latvijas vasara ir noslēgusies. Vēl dažas saulainas dienas, un tad jau klāt
aukstums un lietavas, tādēļ "Liepājas Jaunie Vanagi" piedāvā ar virtuālo ceļojumu palīdzību atgriezties vasarā, portālam stāsta biedrības ārlietu sekretārs Žigimants Krēsliņš.
Ceturtdien,
8.oktobrī, plkst.19:00, "Liepājas Jauno Vanagu" birojā, Klaipēdas ielā 96a, notiks
stāstu vakars. "Vanagu" biedri dalīsies atmiņās un pastāstīs, kā viņiem gājis dažādos
projektos ārvalstīs, kas saistīti ar vanagu darbību. Stāstu vakara apmeklētāji varēs iepazīties ar
jauniem cilvēkiem un stāstiem par Čehiju, Slovākiju, Somiju, Beļģiju, Itāliju,
Rumāniju, Somiju un Spāniju. Izturīgākie varēs iepazīties ar Žiga un Līgas piedzīvojumiem
ASV pēc iegūtās žurnāla "National Geographic" balvas.